แรงขายหุ้นแบงก์-บลูชิพ ฉุด SET ปิดร่วง 11 จุด ลุ้นสัปดาห์หน้าไซด์เวย์
SET ปิดร่วง 11 จุด รับแรงกดดันหุ้นแบงก์-บลูชิพ จับตาแนวโน้มสัปดาห์หน้าคาดดัชนีแกว่งไซดเวย์ นักลงทุนรอติดตามผลประกอบการ “บจ.” ต่อเนื่อง ให้แนวรับ 1,665 จุด และแนวต้าน 1,690 จุด
SET ปิดร่วง 11 จุด รับแรงกดดันหุ้นแบงก์-บลูชิพ จับตาแนวโน้มสัปดาห์หน้าคาดดัชนีแกว่งไซดเวย์ นักลงทุนรอติดตามผลประกอบการ “บจ.” ต่อเนื่อง ให้แนวรับ 1,665 จุด และแนวต้าน 1,690 จุด
20 ม.ค. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ดัชนีตลาดหุ้นไทยวันนี้ปรับฐาน ปัจจัยกดดันหลักๆ มาจากผลประกอบการของกลุ่มแบงก์ โดยเฉพาะ 3 แบงก์ใหญ่อย่าง BBL KBANK SCB กำไรออกมาต่ำกว่าคาดมาก ทำให้ Sentiment ภาพรวมดูไม่ค่อยดี และยังส่งผลกระทบทางจิตวิทยามายังกลุ่มไฟแนนซ์ด้วย จะเห็นได้ว่าวันนี้ปรับลงไปค่อนข้างมากกว่ากลุ่มแบงก์ เนื่องจากนักลงทุนกังวลต่อภาพเศรษฐกิจและความเสี่ยงของการเก็บหนี้ภาคธุรกิจ (SME) หลังแบงก์พาณิชย์ต่างตั้งสำรองค่าเผื่อหนี้สงสัยจะสูญในระดับสูง
สำหรับแนวโน้มสัปดาห์หน้า นายวิจิตร คาดว่า ดัชนีน่าจะแกว่งไซด์เวย์ ช่วงที่ตลาดหุ้นในภูมิภาคเอเชียหลายแห่งปิดทำการเนื่องในเทศกาลตรุษจีน ทำให้ฟันด์โฟลว์เบาบาง อีกทั้งนักลงทุนยังคงเกาะติดการประกาศผลประกอบการของบริษัทจดทะเบียนต่อเนื่อง และมีความระมัดระวังการลงทุนมากขึ้นหลังงบแบงก์ออกมาไม่ค่อยดี ให้แนวรับไว้ที่ 1,665 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 11,708.02 ล้านบาท ปิดที่ 144.50 บาท ลดลง 9.00 บาท
BBL มูลค่าการซื้อขาย 3,649.56 ล้านบาท ปิดที่ 151.50 บาท ลดลง 3.00 บาท
SCB มูลค่าการซื้อขาย 3,446.64 ล้านบาท ปิดที่ 108.50 บาท ลดลง 2.50 บาท
BANPU มูลค่าการซื้อขาย 2,442.13 ล้านบาท ปิดที่ 12.70 บาท เพิ่มขึ้น 0.40 บาท
PTT มูลค่าการซื้อขาย 2,140.91 ล้านบาท ปิดที่ 33.25 บาท ลดลง 0.25 บาท